En halmbrand i en landejendom har ødelagt taget.

Beredskabet i Brønderslev fik klokken 10.43 melding om brand på en gård på Serritslevvej nord for Brønderslev. Ilden var brudt ud i noget oplagret halm i den ene halvdel af en længe på den trelængede ejendom. - Ilden breder sig ikke længere, men vi er her nok nogle timer endnu, for at holde øje med det hele, sigerberedskabschef Jens Anker Gere fra beredskabet. Branden er brudt igennem taget over halmlageret, men ellers er skaderne på bygningerne begrænsede. Beredskabschefen har ikke noget bud på hvordan branden er startet, men politiet er på stedet og undersøger hvad årsagen kan være. Der var på intet tidspunkt fare for hverken dyre- eller menneskeliv.